Document ID: 31999D0684

ΑΠΟΦΑΣΗ ΤΗΣ ΕΠΙΤΡΟΠΗΣ
της 7ης Οκτωβρίου 1999
που τροποποιεί την απόφαση 95/94/ΕΚ για την κατάρτιση του καταλόγου των κέντρων συλλογής σπέρματος, τα οποία έχουν εγκριθεί για την εξαγωγή στην Κοινότητα σπέρματος ζώων εκτροφής του χοιρείου είδους προέλευσης ορισμένων τρίτων χωρών
[κοινοποιηθείσα υπό τον αριθμό Ε(1999) 3107]
(Κείμενο που παρουσιάζει ενδιαφέρον για τον ΕΟΧ)
(1999/684/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/429/ΕΟΚ του Συμβουλίου, της 26ης Ιουνίου 1990, για τον καθορισμό των απαιτήσεων υγειονομικού ελέγχου, που ισχύουν στο ενδοκοινοτικό εμπόριο και στις εισαγωγές σπέρματος χοίρων(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 7 και το άρθρο 8 παράγραφος 1,
Εκτιμώντας τα ακόλουθα:
(1) η απόφαση 93/160/ΕΟΚ της Επιτροπής(2), όπως τροποποιήθηκε τελευταία από την απόφαση 1999/150/ΕΚ(3), καταρτίζει κατάλογο τρίτων χωρών από τις οποίες τα κράτη μέλη επιτρέπουν την εισαγωγή σπέρματος οικόσιτων χοίρων·
(2) ο Καναδάς περιλαμβάνεται στον εν λόγω κατάλογο·
(3) η απόφαση 95/94/ΕΟΚ της Επιτροπής(4), όπως τροποποιήθηκε τελευταία από την απόφαση 1999/150/ΕΚ, καταρτίζει κατάλογο εγκεκριμένων κέντρων συλλογής σπέρματος για την εξαγωγή στην Κοινότητα σπέρματος οικόσιτων χοιροειδών ορισμένων τρίτων χωρών·
(4) οι αρμόδιες κτηνιατρικές υπηρεσίες του Καναδά έχουν υποβάλει αίτημα για να εγγραφούν στον εν λόγω κατάλογο δύο καναδικά κέντρα συλλογής για τα οποία παρασχέθηκαν στην Κοινότητα εγγυήσεις σχετικά με την τήρηση των απαιτήσεων που καθορίζονται στο άρθρο 8 της οδηγίας 90/429/ΕΟΚ· επομένως, επιβάλλεται η τροποποίηση του καταλόγου των εγκεκριμένων κέντρων·
(5) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα της απόφασης 95/94/ΕΚ, προστίθεται το ακόλουθο μέρος 4 που αφορά τον Καναδά:
"Μέρος 4
ΚΑΝΑΔΑΣ
- Centre d'Insémination Porcine du Quebec (CIPQ) 1486 Rang St-André , St Lambert , Québec Canada
Αριθμός έγκρισης: 4-AI-02
- Centre d'Insémination Génétiporc 77 rang des Bois-Francs sud , Ste Christine de Portneuf , Québec Canada
Αριθμός έγκρισης: 4-AI-05".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 7 Οκτωβρίου 1999.

Labels: 0
3
5
6